Ericu950/Stoicheia-meter-silver huggingface dataset:
ἡ μὲν γάρ , ἔτι τῶν θεῶν ἐν γαστρὶ τῆς Ῥέας ὄντων , ἐξ Ἴσιδος καὶ Ὀσίριδος γενομένη γένεσις Ἀπόλλωνος αἰνίττεται τὸ πρὶν ἐκφανῆ γενέσθαι τόνδε τὸν κόσμον καὶ συντελεσθῆναι τῷ λόγῳ τὴν ὕλην , τὴν φύσιν ἐλεγχομένην ἐφ αὑτῆς ἀτελῆ τὴν πρώτην γένεσιν ἐξενεγκεῖν .
διὸ καί φασι τὸν θεὸν ἐκεῖνον ἀνάπηρον ὑπὸ σκότῳ γενέσθαι , καὶ πρεσβύτερον Ὧρον καλοῦσιν ·
οὐ γὰρ ἦν κόσμος , ἀλλ εἴδωλόν τι καὶ κόσμου φάντασμα μέλλοντος 0 .
ὁ δ Ὧρος οὗτος αὐτός ἐστιν ὡρισμένος καὶ τέλειος , οὐκ ἀνῃρηκὼς τὸν Τυφῶνα παντάπασιν , ἀλλὰ τὸ δραστήριον καὶ ἰσχυρὸν αὐτοῦ παρῃρημένος ὅθεν ἐν Κοπτῷ τὸ ἄγαλμα τοῦ Ὥρου λέγουσιν ἐν τῇ ἑτέρᾳ χειρὶ Τυφῶνος αἰδοῖα κατέχειν ·
καὶ τὸν Ἑρμῆν μυθολογοῦσιν ἐξελόντα τοῦ Τυφῶνος τὰ νεῦρα χορδαῖς χρήσασθαι , διδάσκοντες ὡς τὸ πᾶν ὁ λόγος διαρμοσάμενος σύμφωνον ἐξ ἀσυμφώνων μερῶν ἐποίησε , καὶ τὴν φθαρτικὴν οὐκ ἀπώλεσεν ἀλλ ἀνεπήρωσε δύναμιν .
ὅθεν ἐκεῖ μὲν ἀσθενὴς καὶ ἀδρανής , ἐνταῦθα δὲ φυρομένη καὶ προσπλεκομένη τοῖς παθητικοῖς καὶ μεταβολικοῖς μέρεσι , σεισμῶν μὲν ἐν γῇ καὶ τρόμων , αὐχμῶν δ ἐν ἀέρι καὶ πνευμάτων ἀτόπων , αὖθις δὲ πρηστήρων καὶ κεραυνῶν δημιουργός ἐστι 0 1 2 .
φαρμάττει δὲ καὶ λοιμοῖς ὕδατα καὶ πνεύματα , καὶ μέχρι σελήνης ἀνατρέχει καὶ ἀναχαιτίζει συγχέουσα καὶ μελαίνουσα πολλάκις τὸ λαμπρόν , ὡς Αἰγύπτιοι νομίζουσι καὶ λέγουσιν , ὅτι τοῦ Ὥρου νῦν μὲν ἐπάταξε , νῦν δ ἐξελὼν κατέπιεν ὁ Τυφὼν τὸν ὀφθαλμόν , εἶτα τῷ ἡλίῳ πάλιν ἀπέδωκε ·
πληγὴν μὲν αἰνιττόμενοι τὴν κατὰ μῆνα μείωσιν τῆς σελήνης , πήρωσιν δὲ τὴν ἔκλειψιν , ἣν ὁ ἥλιος ἰᾶται διαφυγούσῃ τὴν σκιὰν τῆς γῆς εὐθὺς ἀντιλάμπων 0 .
ἡ δὲ κρείττων καὶ θειοτέρα φύσις ἐκ τριῶν ἐστι , τοῦ νοητοῦ καὶ τῆς ὕλης καὶ τοῦ ἐκ τούτων , ὃν κόσμον Ἕλληνες ὀνομάζουσιν .
ὁ μὲν οὖν Πλάτων τὸ μὲν νοητὸν καὶ ἰδέαν καὶ παράδειγμα καὶ πατέρα , τὴν δ ὕλην καὶ μητέρα καὶ τιθήνην ἕδραν τε καὶ χώραν γενέσεως , τὸ δ ἐξ ἀμφοῖν ἔκγονον καὶ γένεσιν ὀνομάζειν εἴωθεν 0 1 .
Αἰγυπτίους δ ἄν τις εἰκάσειε τῶν τριγώνων τὸ κάλλιστον μάλιστα τούτῳ τὴν τοῦ παντὸς φύσιν ὁμοιοῦντας , ὡς καὶ Πλάτων ἐν τῇ πολιτείᾳ δοκεῖ τούτῳ προσκεχρῆσθαι τὸ γαμήλιον διάγραμμα συντάττων .
ἔχει δ ἐκεῖνο τὸ τρίγωνον τριῶν τὴν πρὸς ὀρθίαν καὶ τεττάρων τὴν βάσιν καὶ πέντε τὴν ὑποτείνουσαν ἴσον ταῖς περιεχούσαις δυναμένην .
εἰκαστέον οὖν τὴν μὲν πρὸς ὀρθὰς ἄρρενι , τὴν δὲ βάσιν θηλείᾳ , τὴν δ ὑποτείνουσαν ἀμφοῖν ἐκγόνῳ 0 1 2 ·
καὶ τὸν μὲν Ὄσιριν ὡς ἀρχήν , τὴν δ Ἶσιν ὡς ὑποδοχήν , τὸν δ Ὧρον ὡς ἀποτέλεσμα 0 1 2 .
τὰ μὲν γὰρ τρία πρῶτος περισσὸς ἐστι καὶ τέλειος ·
τὰ δὲ τέτταρα τετράγωνος ἀπὸ πλευρᾶς ἀρτίου τῆς δυάδος 0 ·
τὰ δὲ πέντε πῆ μὲν τῷ πατρὶ πῆ δὲ τῇ μητρὶ προσέοικεν , ἐκ τριάδος συγκείμενα καὶ δυάδος .
καὶ τὰ πάντα τῶν πέντε γέγονε παρώνυμα , καὶ τὸ ἀριθμήσασθαι πεμπάσασθαι λέγουσιν .
ποιεῖ δὲ τετράγωνον ἡ πεντὰς ἀφ ἑαυτῆς , ὅσον τῶν γραμμάτων παρ Αἰγυπτίοις τὸ πλῆθός ἐστι , καὶ ὅσων ἐνιαυτῶν ἔζη χρόνον ὁ Ἆπις .
τὸν μὲν οὖν Ὧρον εἰώθασι καὶ Μὶν προσαγορεύειν , ὅπερ ἐστὶν ὁρώμενον ·
αἰσθητὸν γὰρ καὶ ὁρατὸν ὁ κόσμος 0 .
ἡ δ Ἶσις ἔστιν ὅτε καὶ Μοὺθ καὶ πάλιν Ἄθυρι καὶ Μεθύερ προσαγορεύεται ·
σημαίνουσι δὲ τῷ μὲν πρώτῳ τῶν ὀνομάτων μητέρα ·
τῷ δὲ δευτέρῳ οἶκον Ὥρου κόσμιον , ὡς καὶ Πλάτων χώραν γενέσεως καὶ δεξαμενήν 0 ·
τὸ δὲ τρίτον σύνθετόν ἐστιν ἔκ τε τοῦ πλήρους καὶ τοῦ αἰτίου ·
πλήρης γάρ ἐστιν ἡ ὕλη τοῦ κόσμου καὶ τῷ ἀγαθῷ καὶ καθαρῷ καὶ κεκοσμημένῳ σύνεστιν , δόξειε δ ἂν ἴσως καὶ Ἡσίοδος τὰ πρῶτα πάντα Χάος καὶ Γῆν καὶ τάρταρον καὶ Ἔρωτα ποιῶν οὐχ ἑτέρας λαμβάνειν ἀρχάς , ἀλλὰ ταύτας ·
εἴγε δὴ τῶν ὀνομάτων τῇ μὲν Ἴσιδι τὸ τῆς Γῆς , τῷ δ Ὀσίριδι τὸ τοῦ ἔρωτος , τῷ δὲ Τυφῶνι τὸ τοῦ Ταρτάρου μεταλαμβάνοντές πως ἀποδίδομεν 0 1 2 ·
τὸ γὰρ Χάος δοκεῖ χώραν τινὰ καὶ τόπον τοῦ παντὸς ὑποτίθεσθαι .
προσκαλεῖται δὲ καὶ τὸν Πλάτωνος ἁμωσγέπως τὰ πράγματα μῦθον , ὃν Σωκράτης ἐν Συμποσίῳ περὶ τῆς τοῦ Ἔρωτος γενέσεως διῆλθε , τὴν Πενίαν λέγων τέκνων δεομένην τῷ Πόρῳ καθεύδοντι , παρακλιθῆναι , καὶ κυήσασαν ἐξ αὐτοῦ τεκεῖν τὸν Ἔρωτα , φύσει μικτὸν ὄντα καὶ παντοδαπόν , ἅτε δὴ πατρὸς μὲν ἀγαθοῦ καὶ σοφοῦ καὶ πᾶσιν αὐτάρκους , μητρὸς δ ἀμηχάνου καὶ ἀπόρου καὶ δι ἔνδειαν ἀεὶ γλιχομένης ἑτέρου καὶ περὶ ἕτερον λιπαρούσης γεγενημένον .
ὁ γὰρ Πόρος οὐχ ἕτερός ἐστι τοῦ πρώτου ἐρατοῦ καὶ ἐφετοῦ καὶ τελείου καὶ αὐτάρκους ·
πενίαν δὲ τὴν ὕλην προσεῖπεν , ἐνδεᾶ μὲν οὖσαν αὐτὴν καθ ἑαυτὴν τοῦ ἀγαθοῦ , πληρουμένην δ ὑπ αὐτοῦ καὶ ποθοῦσαν ἀεὶ καὶ μεταλαμβάνουσαν .
ὁ δὲ γενόμενος ἐκ τούτων κόσμος καὶ Ὧρος οὐκ ἀίδιος οὐ δ ἀπαθὴς οὐ δ ἄφθαρτος , ἀλλ ἀειγενὴς ὢν μηχανᾶται ταῖς τῶν παθῶν μεταβολαῖς καὶ περιόδοις ἀεὶ νέος καὶ μηδέποτε φθαρησόμενος διαμένειν .
χρηστέον δὲ τοῖς μύθοις οὐχ ὡς λόγοις πάμπαν οὖσιν , ἀλλὰ τὸ πρόσφορον ἑκάστου τὸ κατὰ τὴν ὁμοιότητα λαμβάνοντας .
ὅταν οὖν ὕλην λέγωμεν , οὐ δεῖ πρὸς ἐνίων φιλοσόφων δόξας ἀποφερομένους ἄψυχόν τι σῶμα καὶ ἄποιον ἀργόν τε καὶ ἄπρακτον ἐξ ἑαυτοῦ διανοεῖσθαι ·
καὶ γὰρ ἔλαιον ὕλην μύρου καλοῦμεν , χρυσὸν ἀγάλματος , οὐκ ὄντα πάσης ἔρημα ποιότητος ·
αὐτήν τε τὴν ψυχὴν καὶ τὴν διάνοιαν τοῦ ἀνθρώπου ὡς ὕλην ἐπιστήμης καὶ ἀρετῆς τῷ λόγῳ κοσμεῖν καὶ ῥυθμίζειν παρέχομεν ·
τόν τε νοῦν ἔνιοι τόπον εἰδῶν ἀπεφήναντο καὶ τῶν νοητῶν οἷον ἐκμαγεῖον 0 ·
ἔνιοι δὲ καὶ τὸ σπέρμα τῆς γυναικὸς οὐ δύναμιν οὐ δ ἀρχήν , ὕλην δὲ καὶ τροφὴν γενέσεως εἶναι δοξάζουσιν 0 .
ὧν ἐχομένους χρὴ καὶ τὴν θεὸν ταύτην οὕτω διανοεῖσθαι τοῦ πρώτου θεοῦ μεταλαγχάνουσαν ἀεὶ καὶ συνοῦσαν ἔρωτι τῶν περὶ ἐκεῖνον ἀγαθῶν καὶ καλῶν , οὐχ ὑπεναντίαν ἀλλ ὥσπερ ἄνδρα νόμιμον καὶ δίκαιον ἐρᾶν ἐν δικαιοσύνῃ καὶ γυναῖκα χρηστὴν ἔχουσαν ἄνδρα καὶ συνοῦσαν ὅμως ποθεῖν λέγομεν , οὕτως ἀεὶ γλιχομένην ἐκείνου καὶ περὶ ἐκεῖνον λιπαροῦσαν καὶ ἀναπιμπλαμένην τοῖς κυριωτάτοις μέρεσιν καὶ καθαρωτάτοις 0 ·
ὅπου δ ὁ Τυφὼν παρεμπίπτει τῶν ἐσχάτων ἁπτόμενος , ἐνταῦθα δοκοῦσαν ἐπισκυθρωπάζειν καὶ πενθεῖν λεγομένην καὶ λείψαν ἄττα καὶ σπαράγματα τοῦ Ὀσίριδος ἀναζητεῖν καὶ στολίζειν , ὑποδεχομένην τὰ φθειρόμενα καὶ ἀποκρύπτουσαν , ὥσπερ ἀναφαίνει πάλιν τὰ γιγνόμενα καὶ ἀνίησιν ἐξ ἑαυτῆς .
οἱ μὲν γὰρ ἐν οὐρανῷ καὶ ἄστροις λόγοι καὶ εἴδη καὶ ἀπορροαὶ τοῦ θεοῦ μένουσι , τὰ δὲ τοῖς παθητικοῖς διεσπαρμένα , γῇ καὶ θαλάττῃ καὶ φυτοῖς καὶ ζῴοις , διαλυόμενα καὶ φθειρόμενα καὶ θαπτόμενα , πολλάκις αὖθις ἐκλάμπει καὶ ἀναφαίνεται ταῖς γενέσεσι .
διὸ τὸν Τυφῶνα τῇ Νέφθυι συνοικεῖν φησιν ὁ μῦθος , τὸν δ Ὄσιριν κρύφα συγγενέσθαι .
τὰ γὰρ ἔσχατα μέρη τῆς ὕλης , ἃ Νέφθυν καὶ Τελευτὴν καλοῦσιν , ἡ φθαρτικὴ μάλιστα κατέχει δύναμις ·
ἡ δὲ γόνιμος καὶ σωτήριος ἀσθενὲς σπέρμα καὶ ἀμαυρὸν εἰς ταῦτα διαδίδωσιν , ἀπολλύμενον ὑπὸ τοῦ Τυφῶνος , πλὴν ὅσον ἡ Ἶσις ὑπολαμβάνουσα σῴζει καὶ τρέφει καὶ συνίστησι .
καθόλου δ ἀμείνων οὗτός ἐστιν , ὥσπερ καὶ Πλάτων ὑπονοεῖ καὶ Ἀριστοτέλης 0 .
κινεῖται δὲ τῆς φύσεως τὸ μὲν γόνιμον καὶ σωτήριον ἐπ αὐτὸν καὶ πρὸς τὸ εἶναι , τὸ δ ἀναιρετικὸν καὶ φθαρτικὸν ἀπ αὐτοῦ καὶ πρὸς τὸ μὴ εἶναι 0 .
διὸ τὸ μὲν Ἶσιν καλοῦσι παρὰ τὸ ἵεσθαι μετ ἐπιστήμης καὶ φέρεσθαι , κίνησιν οὖσαν ἔμψυχον καὶ φρόνιμον .
οὐ γάρ ἐστι τ οὔνομα βαρβαρικόν , ἀλλ ὥσπερ τοῖς θεοῖς πᾶσιν ἀπὸ δυεῖν γραμμάτων τοῦ θεατοῦ καὶ τοῦ θέοντος ἔστιν ὄνομα κοινόν , οὕτω τὴν θεὸν ταύτην ἀπὸ τῆς ἐπιστήμης ἅμα καὶ τῆς κινήσεως Ἶσιν μὲν ἡμεῖς , Ἶσιν δ Αἰγύπτιοι καλοῦσιν 0 .
οὕτω δὲ καὶ Πλάτων φησὶ τὴν ὁσίαν δηλοῦν τοὺς παλαιοὺς ἰσίαν καλοῦντας ·
οὕτω καὶ τὴν νόησιν καὶ τὴν φρόνησιν , ὡς νοῦ φορὰν καὶ κίνησιν οὖσαν ἱεμένου καὶ φερομένου καὶ τὸ συνιέναι καὶ τ ἀγαθὸν ὅλως καὶ ἀρετὴν ἐπὶ τοῖς ῥέουσι καὶ θέουσι θέσθαι 0 1 ·
καθάπερ αὖ πάλιν τοῖς ἀντιφωνοῦσιν ὀνόμασι λοιδορεῖσθαι τὸ κακόν , τὸ τὴν φύσιν ἐμποδίζον καὶ συνδέον καὶ ἴσχον καὶ κωλῦον ἵεσθαι καὶ ἰέναι κακίαν ἀπορίαν δειλίαν ἀνίαν προσαγορευόντων 0 .
ὁ δ Ὄσιρις ἐκ τοῦ ὁσίου καὶ ἱεροῦ τ οὔνομα μεμιγμένον ἔσχηκε ·
κοινὸς γάρ ἐστι τῶν ἐν οὐρανῷ καὶ τῶν ἐν ᾍδου λόγος ·
ὧν τὰ μὲν ἱερὰ τὰ δ ὅσια τοῖς παλαιοῖς ἔθος ἦν προσαγορεύειν .
ὁ δ ἀναφαίνων τὰ οὐράνια καὶ τῶν ἄνω φερομένων λόγος Ἄνουβις , ἔστι δ ὅτε καὶ Ἑρμάνουβις ὀνομάζεται , τὸ μὲν ὡς τοῖς ἄνω τὸ δ ὡς τοῖς κάτω προσήκων 0 1 .
διὸ καὶ θύουσιν αὐτῷ τὸ μὲν λευκὸν ἀλεκτρυόνα , τὸ δὲ κροκίαν , τὰ μὲν εἰλικρινῆ καὶ φανά , τὰ δὲ μικτὰ καὶ ποικίλα νομίζοντες 0 1 2 .
οὐ δεῖ δὲ θαυμάζειν τῶν ὀνομάτων τὴν εἰς τὸ Ἑλληνικὸν ἀνάπλασιν ·
καὶ γὰρ ἄλλα μυρία τοῖς μεθισταμένοις ἐκ τῆς Ἑλλάδος συνεκπεσόντα μέχρι νῦν παραμένει καὶ ξενιτεύει παρ ἑτέροις , ὧν ἔνια τὴν ποιητικὴν ἀνακαλουμένην διαβάλλουσιν ὡς βαρβαρίζουσαν οἱ γλώττας τὰ τοιαῦτα προσαγορεύοντες .
ἐν δὲ ταῖς Ἑρμοῦ λεγομέναις βίβλοις ἱστοροῦσι γεγράφθαι περὶ τῶν ἱερῶν ὀνομάτων , ὅτι τὴν μὲν ἐπὶ τῆς τοῦ ἡλίου περιφορᾶς τεταγμένης δύναμιν Ὧρον , Ἕλληνες δ Ἀπόλλωνα καλοῦσι ·
τὴν δ ἐπὶ τοῦ πνεύματος οἱ μὲν Ὄσιριν , οἱ δὲ Σάραπιν , οἱ δὲ Σῶθιν Αἰγυπτιστί 0 1 2 ·
σημαίνει δὲ κύησιν ἢ τὸ κύειν .
διὸ καὶ παρατροπῆς γενομένης τοῦ ὀνόματος , Ἑλληνιστὶ κύων κέκληται τὸ ἄστρον , ὅπερ ἴδιον τῆς Ἴσιδος νομίζουσιν .
ἥκιστα μὲν οὖν δεῖ φιλοτιμεῖσθαι περὶ τῶν ὀνομάτων , οὐ μὴν ἀλλὰ μᾶλλον ἂν ὑφείμην τοῦ Σαράπιδος Αἰγυπτίοις ἢ τοῦ Ὀσίριδος , ἐκεῖνο μὲν ξενικόν , τοῦτο δ Ἑλληνικόν , ἄμφω δ ἑνὸς θεοῦ καὶ μιᾶς δυνάμεως ἡγούμενος 0 1 2 .
ἔοικε δὲ τούτοις καὶ τὰ Αἰγύπτια .
τὴν μὲν γὰρ Ἶσιν πολλάκις τῷ τῆς Ἀθηνᾶς ὀνόματι καλοῦσι φράζοντι τοιοῦτον λόγον ἦλθον ἀπ ἐμαυτῆς , ὅπερ ἐστὶν αὐτοκινήτου φορᾶς δηλωτικὸν ὁ δὲ Τυφών , ὥσπερ εἴρηται , Σὴθ καὶ Βέβων καὶ Σμὺ ὀνομάζεται , βίαιόν τινα καὶ κωλυτικὴν ἐπίσχεσιν , ὑπεναντίωσιν ἢ ἀναστροφὴν ἐμφαίνειν βουλομένων τῶν ὀνομάτων .
ἔτι τὴν σιδηρῖτιν λίθον ὀστέον Ὥρου , Τυφῶνος δὲ τὸν σίδηρον , ὡς ἱστορεῖ Μανεθώς , καλοῦσιν 0 ·
ὥσπερ γὰρ ὁ σίδηρος πολλάκις μὲν ἑλκομένῳ καὶ ἑπομένῳ πρὸς τὴν λίθον ὅμοιός ἐστι , πολλάκις δ ἀποστρέφεται καὶ ἀποκρούεται πρὸς τ οὐναντίον , οὕτως ἡ σωτήριος καὶ ἀγαθὴ καὶ λόγον ἔχουσα τοῦ κόσμου κίνησις ἐπιστρέφεταί τε καὶ προσάγεται καὶ μαλακωτέραν ποιεῖ , πείθουσα τὴν σκληρὰν ἐκείνην καὶ τυφώνειον , εἶτ αὖθις ἀνασχεθεῖσα εἰς ἑαυτὴν ἀνέστρεψε καὶ κατέδυσεν εἰς τὴν ἀπειρίαν .
ἔτι φησὶ περὶ τοῦ Διὸς ὁ Εὔδοξος μυθολογεῖν Αἰγυπτίους , ὡς τῶν σκελῶν συμπεφυκότων αὐτῷ μὴ δυνάμενος βαδίζειν , ὑπ αἰσχύνης ἐν ἐρημίᾳ διέτριβεν ·
ἡ δ Ἶσις διατεμοῦσα καὶ διαστήσασα τὰ μέρη ταῦτα τοῦ σώματος ἀρτίποδα τὴν πορείαν παρέσχεν .
αἰνίττεται δὲ καὶ διὰ τούτων ὁ μῦθος , ὅτι καθ ἑαυτὸν ὁ τοῦ θεοῦ νοῦς καὶ λόγος ἐν τῷ ἀοράτῳ καὶ ἀφανεῖ βεβηκὼς εἰς γένεσιν ὑπὸ κινήσεως προῆλθεν .
ἐμφαίνει καὶ τὸ σεῖστρον , ὅτι σείεσθαι δεῖ τὰ ὄντα καὶ μηδέποτε παύεσθαι φορᾶς , ἀλλ οἷον ἐξεγείρεσθαι καὶ κλονεῖσθαι καταδαρθάνοντα καὶ μαραινόμενα .
τὸν γὰρ Τυφῶνά φασι τοῖς σείστροις ἀποτρέπειν καὶ ἀποκρούεσθαι , δηλοῦντες , ὅτι τῆς φθορᾶς συνδεούσης καὶ ἱστάσης , αὖθις ἀναλύει τὴν φύσιν καὶ ἀνίστησι διὰ τῆς κινήσεως ἡ γένεσις .
τοῦ δὲ σείστρου περιφεροῦς ἄνωθεν ὄντος , ἡ ἁψὶς περιέχει τὰ σειόμενα τέτταρα .
καὶ γὰρ ἡ γεννωμένη καὶ φθειρομένη μοῖρα τοῦ κόσμου περιέχεται μὲν ὑπὸ τῆς σεληνιακῆς σφαίρας , κινεῖται δ ἐν αὐτῇ πάντα καὶ μεταβάλλεται διὰ τῶν τεττάρων στοιχείων , πυρὸς καὶ γῆς καὶ ὕδατος καὶ ἀέρος .
τῇ δ ἁψῖδι 0 .
τοῦ σείστρου κατὰ κορυφὴν ἐντορεύουσιν αἴλουρον ἀνθρώπου πρόσωπον ἔχοντα , κάτω δ ὑπὸ τὰ σειόμενα πῆ μὲν Ἴσιδος πῆ δὲ Νέφθυος πρόσωπον , αἰνιττόμενοι τοῖς μὲν προσώποις γένεσιν καὶ τελευτὴν αὗται γάρ εἰσι τῶν στοιχείων μεταβολαὶ καὶ κινήσεις , τῷ δ αἰλούρῳ τὴν σελήνην διὰ τὸ ποικίλον καὶ νυκτουργὸν καὶ γόνιμον τοῦ θηρίου 0 1 2 .
λέγεται γὰρ ἓν τίκτειν , εἶτα δύο καὶ τρία καὶ τέσσαρα καὶ πέντε 0 ·
καὶ καθ ἓν οὕτως ἄχρι τῶν ἑπτὰ προστίθησιν , ὥστ ὀκτὼ καὶ εἴκοσι τὰ πάντα τίκτειν , ὅσα καὶ τῆς σελήνης φῶτ ἔστιν .
τοῦτο μὲν οὖν ἴσως μυθωδέστερον 0 ·
αἱ δ ἐν τοῖς ὄμμασιν αὐτοῦ κόραι πληροῦσθαι μὲν καὶ πλατύνεσθαι δοκοῦσιν ἐν πανσελήνῳ , λεπτύνεσθαι δὲ καὶ μαραυγεῖν ἐν ταῖς μειώσεσι τοῦ ἄστρου .
τῷ δ ἀνθρωπομόρφῳ τοῦ αἰλούρου τὸ νοερὸν καὶ λογικὸν ἐμφαίνεται τῶν περὶ τὴν σελήνην μεταβολῶν .
συνελόντι δ εἰπεῖν οὔ θ ὕδωρ οὔ θ ἥλιον οὔ τε γῆν οὔ τ οὐρανὸν Ὄσιριν ἢ Ἶσιν ὀρθῶς ἔχει νομίζειν , οὐ δὲ πῦρ Τυφῶνα πάλιν οὐ δ αὐχμὸν οὐ δὲ θάλατταν , ἀλλ ἁπλῶς ὅσον ἐστὶν ἐν τούτοις ἄμετρον καὶ ἄτακτον ὑπερβολαῖς ἢ ἐνδείαις Τυφῶνι προσνέμοντες , τὸ δὲ κεκοσμημένον καὶ ἀγαθὸν καὶ ὠφέλιμον ὡς Ἴσιδος μὲν ἔργον εἰκόνα δὲ καὶ μίμημα καὶ λόγον Ὀσίριδος σεβόμενοι καὶ τιμῶντες , οὐκ ἂν ἁμαρτάνοιμεν 0 1 2 .
ἀλλὰ καὶ τὸν Εὔδοξον ἀπιστοῦντα παύσομεν καὶ διαποροῦντα , πῶς οὔ τε Δήμητρι τῆς τῶν ἐρωτικῶν ἐπιμελείας μέτεστιν ἀλλ Ἴσιδι ·
τόν τε Διόνυσον οὔ τε τὸν Νεῖλον αὔξειν οὔ τε τῶν τεθνηκότων ἄρχειν δυνάμενον .
ἑνὶ γὰρ λόγῳ κοινῷ τοὺς θεοὺς τούτους περὶ πᾶσαν ἀγαθοῦ μοῖραν ἡγούμεθα τετάχθαι ·
καὶ πᾶν ὅσον ἔνεστι τῇ φύσει καλὸν καὶ ἀγαθὸν διὰ τούτους ὑπάρχειν , τὸν μὲν διδόντα τὰς ἀρχάς , τὴν δ ὑποδεχομένην καὶ διανέμουσαν .
οὕτω δὲ καὶ τοῖς πολλοῖς καὶ φορτικοῖς ἐπιχειρήσομεν , εἴ τε ταῖς καθ ὥραν μεταβολαῖς τοῦ περιέχοντος εἴ τε ταῖς καρπῶν γενέσεσι καὶ σποραῖς καὶ ἀρότοις χαίρουσι τὰ περὶ τοὺς θεοὺς τούτους συνοικειοῦντες , καὶ λέγοντες θάπτεσθαι μὲν τὸν Ὄσιριν , ὅτε κρύπτεται τῇ γῇ σπειρόμενος ὁ καρπός , αὖθις δ ἀναβιοῦσθαι καὶ ἀναφαίνεσθαι , ὅτε βλαστήσεως ἀρχή 0 1 .
διὸ καὶ λέγεσθαι τὴν Ἶσιν αἰσθομένην ὅτι κύει περιάψασθαι φυλακτήριον ἕκτῃ μηνὸς ἱσταμένου Φαωφί ·
τίκτεσθαι δὲ τὸν Ἁρποκράτην περὶ τροπὰς χειμερινὰς ἀτελῆ καὶ νεαρὸν ἐν τοῖς προανθοῦσι καὶ προβλαστάνουσι .
διὸ καὶ φακῶν αὐτῷ φυομένων ἀπαρχὰς ἐπιφέρουσι , τὰς δὲ λοχείους ἡμέρας ἑορτάζειν μετὰ τὴν ἐαρινὴν ἰσημερίαν .
ταῦτα γὰρ ἀκούοντες ἀγαπῶσι καὶ πιστεύουσιν , αὐτόθεν ἐκ τῶν προχείρων καὶ συνήθων τὸ πιθανὸν ἕλκοντες .
καὶ δεινὸν οὐδέν , ἂν πρῶτον μὲν ἡμῖν τοὺς θεοὺς φυλάττωσι κοινοὺς καὶ μὴ ποιῶσιν Αἰγυπτίων ἰδίους , μη δὲ Νεῖλον ἥν τε Νεῖλος ἄρδει μόνην χώραν τοῖς ὀνόμασι τούτοις καταλαμβάνοντες , μη δ ἕλη μη δὲ λωτοὺς μὴ θεοποιίαν λέγοντες ἀποστερῶσι μεγάλων θεῶν τοὺς ἄλλους ἀνθρώπους , οἷς Νεῖλος μὲν οὐκ ἔστιν οὐ δὲ Βοῦτος οὐ δὲ Μέμφις 0 1 ·
ἶσιν δὲ καὶ τοὺς περὶ αὐτὴν θεοὺς ἔχουσι καὶ γιγνώσκουσιν ἅπαντες , ἐνίους μὲν οὐ πάλαι τοῖς παρ Αἰγυπτίων ὀνόμασι καλεῖν μεμαθηκότες , ἑκάστου δὲ τὴν δύναμιν ἐξ ἀρχῆς ἐπιστάμενοι καὶ τιμῶντες .
δεύτερον , ὃ μεῖζόν ἐστιν , ὅπως σφόδρα προσέξουσι καὶ φοβήσονται , μὴ λάθωσιν εἰς πνεύματα καὶ ῥεύματα καὶ σπόρους καὶ ἀρότους καὶ πάθη γῆς καὶ μεταβολὰς ὡρῶν διαγράφοντες τὰ θεῖα καὶ διαλύοντες ·
ὥσπερ οἱ Διόνυσον τὸν οἶνον , Ἥφαιστον δὲ τὴν φλόγα 0 1 2 ·
φερσεφόνην δὲ φησί που Κλεάνθης τὸ διὰ τῶν καρπῶν φερόμενον καὶ φονευόμενον πνεῦμα .
ποιητὴς δέ τις ἐπὶ τῶν θεριζόντων τῆμος ὅτ αἰζηοὶ Δημήτερα κωλοτομεῦσιν .
οὐδὲν γὰρ οὗτοι διαφέρουσι τῶν ἱστία καὶ κάλως καὶ ἄγκυραν ἡγουμένων κυβερνήτην , καὶ νήματα καὶ κρόκας ὑφάντην , καὶ σπονδεῖον ἢ μελίκρατον ἢ πτισάνην ἰατρόν ·
ἀλλὰ δεινὰς καὶ ἀθέους ἐμποιοῦσι δόξας , ἀναισθήτοις καὶ ἀψύχοις καὶ φθειρομέναις ἀναγκαίως ὑπ ἀνθρώπων δεομένων καὶ χρωμένων φύσεσι καὶ πράγμασιν ὀνόματα θεῶν ἐπιφέροντες .
ταῦτα μὲν γὰρ αὐτὰ νοῆσαι θεοὺς οὐκ ἔστιν .
οὐ γὰρ ἄνουν οὐ δ ἄψυχον οὐ δ ἀνθρώποις ὁ θεὸς ὑποχείριον 0 ·
ἀπὸ τούτων δὲ τοὺς χρωμένοις αὐτοῖς δωρουμένους ἡμῖν καὶ παρέχοντας ἀέναα καὶ διαρκῆ θεοὺς ἐνομίσαμεν , οὐχ ἑτέρους παρ ἑτέροις οὐ δὲ βαρβάρους καὶ Ἕλληνας οὐ δὲ νοτίους καὶ βορείους ·
ἀλλ ὥσπερ ἥλιος καὶ σελήνη καὶ οὐρανὸς καὶ γῆ καὶ θάλασσα κοινὰ πᾶσιν , ὀνομάζεται δ ἄλλως ὑπ ἄλλων , οὕτως ἑνὸς λόγου τοῦ ταῦτα κοσμοῦντος καὶ μιᾶς προνοίας ἐπιτροπευούσης καὶ δυνάμεων ὑπουργῶν ἐπὶ πάντα τεταγμένων , ἕτεραι παρ ἑτέροις κατὰ νόμους γεγόνασι τιμαὶ καὶ προσηγορίαι 0 ·
καὶ συμβόλοις χρῶνται καθιερωμένοις οἱ μὲν ἀμυδροῖς οἱ δὲ τρανοτέροις , ἐπὶ τὰ θεῖα τὴν νόησιν ὁδηγοῦντες οὐκ ἀκινδύνως 0 .
ἔνιοι γὰρ ἀποσφαλέντες παντάπασιν εἰς δεισιδαιμονίαν ὤλισθον , οἱ δὲ φεύγοντες ὥσπερ ἕλος τὴν δεισιδαιμονίαν ἔλαθον αὖθις ὥσπερ εἰς κρημνὸν ἐμπεσόντες τὴν ἀθεότητα 0 .
διὸ δεῖ μάλιστα πρὸς ταῦτα λόγον ἐκ φιλοσοφίας μυσταγωγὸν ἀναλαβόντας ὁσίως διανοεῖσθαι τῶν λεγομένων καὶ δρωμένων ἕκαστον ·
ἵνα μή , καθάπερ Θεόδωρος εἶπε , τοὺς λόγους αὐτοῦ τῇ δεξιᾷ προτείνοντος , ἐνίους τῇ ἀριστερᾷ δέχεσθαι τῶν ἀκροωμένων , οὕτως ἡμεῖς ἃ καλῶς οἱ νόμοι περὶ τὰς θυσίας καὶ τὰς ἑορτὰς ἔταξαν ἑτέρως ὑπολαμβάνοντες ἐξαμάρτωμεν 0 .
ὅτι γὰρ ἐπὶ τὸν λόγον ἀνοιστέον ἅπαντα , καὶ παρ αὐτῶν ἐκείνων ἔστι λαβεῖν .
τῇ μὲν γὰρ ἐνάτῃ ἐπὶ δέκα τοῦ πρώτου μηνὸς ἑορτάζοντες τῷ Ἑρμῇ μέλι καὶ σῦκον ἐσθίουσιν , ἐπιλέγοντες γλυκὺ ἡ ἀλήθεια τὸ δὲ τῆς Ἴσιδος φυλακτήριον , ὃ περιάπτεσθαι μυθολογοῦσιν αὐτήν , ἐξερμηνεύεται φωνὴ ἀληθής .
τὸν δ Ἁρποκράτην οὔ τε θεὸν ἀτελῆ καὶ νήπιον οὔ τε χεδρόπων τινὰ νομιστέον , ἀλλὰ τοῦ περὶ θεῶν ἐν ἀνθρώποις λόγου νεαροῦ καὶ ἀτελοῦς καὶ ἀδιαρθρώτου προστάτην καὶ σωφρονιστὴν διὸ τῷ στόματι τὸν δάκτυλον ἔχει προσκείμενον ἐχεμυθίας καὶ σιωπῆς σύμβολον ἐν δὲ τῷ Μεσορὴ μηνὶ τῶν χεδρόπων ἐπιφέροντες λέγουσιν γλῶσσα τύχη , γλῶσσα δαίμων τῶν δ ἐν Αἰγύπτῳ φυτῶν μάλιστα τῇ θεῷ καθιερῶσθαι λέγουσι τὴν περσέαν , ὅτι καρδίᾳ μὲν ὁ καρπὸς αὐτῆς , γλώττῃ δὲ τὸ φύλλον ἔοικεν 0 .
οὐδὲν γὰρ ὧν ἄνθρωπος ἔχειν πέφυκε θειότερον λόγου καὶ μάλιστα τοῦ περὶ θεῶν , οὐ δὲ μείζονα ῥοπὴν ἔχει πρὸς εὐδαιμονίαν 0 .
διὸ τῷ μὲν εἰς τὸ χρηστήριον ἐνταῦθα κατιόντι παρεγγυῶμεν ὅσια φρονεῖν , εὔφημα λέγειν .
οἱ δὲ πολλοὶ γελοῖα δρῶσιν ἐν ταῖς πομπαῖς καὶ ταῖς ἑορταῖς εὐφημίαν προκηρύττοντες , εἶτα περὶ τῶν θεῶν αὐτῶν τὰ δυσφημότατα καὶ λέγοντες καὶ διανοούμενοι .
πῶς οὖν χρηστέον ἐστὶ ταῖς σκυθρωπαῖς ;
καὶ ἀγελάστοις καὶ πενθίμοις θυσίαις , εἰ μή τε παραλείπειν τὰ νενομισμένα καλῶς ἔχει μή τε φύρειν τὰς περὶ θεῶν δόξας καὶ συνταράττειν ὑποψίαις ἀτόποις 0 ;
καὶ παρ Ἕλλησιν ὅμοια πολλὰ γίγνεται περὶ τὸν αὐτὸν ὁμοῦ τι χρόνον , οἷς Αἰγύπτιοι δρῶσιν ἐν τοῖς ὁσίοις .
καὶ γὰρ Ἀθήνησι νηστεύουσιν αἱ γυναῖκες ἐν Θεσμοφορίοις χαμαὶ καθήμεναι .
καὶ Βοιωτοὶ τὰ τῆς Ἀχαίας μέγαρα κινοῦσιν , ἐπαχθῆ τὴν ἑορτὴν ἐκείνην ὀνομάζοντες , ὡς διὰ τὴν τῆς Κόρης κάθοδον ἐν ἄχει τῆς Δήμητρος οὔσης .
ἔστι δ ὁ μὴν οὗτος περὶ Πλειάδας σπόριμος , ὃν Ἀθὺρ Αἰγύπτιοι , Πυανεψιῶνα δ Ἀθηναῖοι Βοιωτοὶ δὲ Δαμάτριον καλοῦσι 0 .
τοὺς δὲ πρὸς ἑσπέραν οἰκοῦντας ἱστορεῖ Θεόπομπος ἡγεῖσθαι καὶ καλεῖν τὸν μὲν χειμῶνα Κρόνον , τὸ δὲ θέρος Ἀφροδίτην , τὸ δ ἔαρ Περσεφόνην 0 1 2 ·
ἐκ δὲ Κρόνου καὶ Ἀφροδίτης γεννᾶσθαι πάντα .
φρύγες δὲ τὸν θεὸν οἰόμενοι χειμῶνος καθεύδειν , θέρους δ ἐγρηγορέναι , τοτὲ μὲν κατευνασμούς , τοτὲ δ ἀνεγέρσεις βακχεύοντες αὐτῷ τελοῦσι .
παφλαγόνες δὲ καταδεῖσθαι καὶ καθείργνυσθαι χειμῶνος , ἦρος δὲ κινεῖσθαι καὶ ἀναλύεσθαι φάσκουσι .
καὶ δίδωσιν ὁ καιρὸς ὑπόνοιαν ἐπὶ τῶν καρπῶν τῇ ἀποκρύψει γενέσθαι τὸν σκυθρωπασμόν , οὓς οἱ παλαιοὶ θεοὺς μὲν οὐκ ἐνόμιζον , ἀλλὰ δῶρα θεῶν ἀναγκαῖα καὶ μεγάλα πρὸς τὸ μὴ ζῆν ἀγρίως καὶ θηριωδῶς 0 .
καθ ἣν δὴ ὥραν τοὺς μὲν ἀπὸ δένδρων ἑώρων ἀφανιζομένους παντάπασιν καὶ ἀπολείποντας , οὓς δὲ καὶ αὐτοὶ κατέσπειραν ὄντας ἔτι γλίσχρους καὶ ἀπόρους , διαμώμενοι ταῖς χερσὶ τὴν γῆν καὶ περιστέλλοντες αὖθις , ἐπ ἀδήλῳ τῷ πάλιν ἐκτελεῖσθαι καὶ συντέλειαν ἕξειν ἀποθέμενοι , πολλὰ θάπτουσιν ὅμοια καὶ πενθοῦσιν ἔπραττον .
εἶθ ὥσπερ ἡμεῖς τὸν ὠνούμενον βιβλία Πλάτωνος ὠνεῖσθαί φαμεν Πλάτωνα , καὶ Μένανδρον ὑποκρίνεσθαι τὸν τὰ Μενάνδρου ποιήμαθ ὑποτιθέμενον , οὕτως ἐκεῖνοι τοῖς τῶν θεῶν ὀνόμασι τὰ τῶν θεῶν δῶρα καὶ ποιήματα καλεῖν οὐκ ἐφείδοντο , τιμῶντες ὑπὸ χρείας καὶ σεμνύνοντες .
οἱ δ ὕστερον ἀπαιδεύτως δεχόμενοι καὶ ἀμαθῶς ἀναστρέφοντες ἐπὶ τοὺς θεοὺς τὰ πάθη τῶν καρπῶν , καὶ τὰς παρουσίας τῶν ἀναγκαίων καὶ ἀποκρύψεις θεῶν γενέσεις καὶ φθορὰς οὐ προσαγορεύοντες μόνον ἀλλὰ καὶ νομίζοντες , ἀτόπων καὶ παρανόμων καὶ τεταραγμένων δοξῶν αὑτοὺς ἐνέπλησαν , καίτοι τοῦ παραλόγου τὴν ἀτοπίαν ἐν ὀφθαλμοῖς ἔχοντες .
εὖ μὲν οὖν Ξενοφάνης ὁ Κολοφώνιος ἠξίωσε τοὺς Αἰγυπτίους , εἰ θεοὺς νομίζουσι , μὴ θρηνεῖν , εἰ δὲ θρηνοῦσι , θεοὺς μὴ νομίζειν ἀλλ ὅτι γελοῖον ἅμα θρηνοῦντας εὔχεσθαι τοὺς καρποὺς πάλιν ἀναφαίνειν καὶ τελειοῦν ἑαυτοῖς , ὅπως πάλιν ἀναλίσκωνται καὶ θρηνῶνται 0 ·
τὸ δ οὐκ ἔστι τοιοῦτον , ἀλλὰ θρηνοῦσι μὲν τοὺς καρπούς , εὔχονται δὲ τοῖς αἰτίοις καὶ δοτῆρσι θεοῖς ἑτέρους πάλιν νέους ποιεῖν καὶ ἀναφύειν ἀντὶ τῶν ἀπολλυμένων .
ὅθεν ἄριστα λέγεται παρὰ τοῖς φιλοσόφοις τὸ τοὺς μὴ μανθάνοντας ὀρθῶς ἀκούειν ὀνομάτων κακῶς χρῆσθαι καὶ τοῖς πράγμασιν ·
ὥσπερ Ἑλλήνων οἱ τὰ χαλκᾶ καὶ τὰ γραπτὰ καὶ λίθινα μὴ μαθόντες μη δ ἐθισθέντες ἀγάλματα καὶ τιμὰς θεῶν , ἀλλὰ θεοὺς καλεῖν , εἶτα τολμῶντες λέγειν , ὅτι τὴν Ἀθηνᾶν Λαχάρης ἐξέδυσε , τὸν δ Ἀπόλλωνα χρυσοῦς βοστρύχους ἔχοντα Διονύσιος ἀπέκειρεν δὲ Ζεὺς ὁ Καπετώλιος περὶ τὸν ἐμφύλιον πόλεμον ἐνεπρήσθη καὶ διεφθάρη , λανθάνουσι συνεφελκόμενοι καὶ παραδεχόμενοι δόξας πονηρὰς ἑπομένας τοῖς ὀνόμασιν 0 .
τοῦτο δ οὐχ ἥκιστα πεπόνθασιν Αἰγύπτιοι περὶ τὰ τιμώμενα τῶν ζῴων .
ἕλληνες μὲν γὰρ ἔν γε τούτοις λέγουσιν ὀρθῶς καὶ νομίζουσιν ἱερὸν Ἀφροδίτης ζῷον εἶναι τὴν περιστερὰν καὶ τὸν δράκοντα τῆς Ἀθηνᾶς καὶ τὸν κόρακα τοῦ Ἀπόλλωνος καὶ τὸν κύνα τῆς Ἀρτέμιδος , ὡς Εὐριπίδης Ἑκάτης ἄγαλμα φωσφόρου κύων ἔσῃ .
Αἰγυπτίων δ οἱ πολλοὶ θεραπεύοντες αὐτὰ τὰ ζῷα καὶ περιέποντες ὡς θεοὺς οὐ γέλωτος μόνον οὐ δὲ χλευασμοῦ καταπεπλήκασι τὰς ἱερουργίας  ἀλλὰ τοῦτο τῆς ἀβελτερίας ἐλάχιστόν ἐστι κακόν  0 ·
δόξα δ ἐμφύεται δεινή , τοὺς μὲν ἀσθενεῖς καὶ ἀκάκους εἰς ἄκρατον ὑπερείπουσα τὴν δεισιδαιμονίαν , τοῖς δὲ δριμυτέροις καὶ θρασυτέροις εἰς ἀθέους ἐκπίπτουσα καὶ θηριώδεις λογισμούς .
ᾗ καὶ περὶ τούτων τὰ εἰκότα διελθεῖν οὐκ ἀνάρμοστόν ἐστι .
τὸ μὲν γὰρ εἰς ταῦτα τὰ ζῷα τοὺς θεοὺς τὸν Τυφῶνα δείσαντας μεταβαλεῖν , οἷον ἀποκρύπτοντας ἑαυτοὺς σώμασιν ἴβεων καὶ κυνῶν καὶ ἱεράκων , πᾶσαν ὑπερπέπαικε τερατείαν καὶ μυθολογίαν ·
καὶ τὸ ταῖς ψυχαῖς τῶν θανόντων ὅσαι διαμένουσιν εἰς ταῦτα μόνα γίγνεσθαι τὴν παλιγγενεσίαν ὁμοίως ἄπιστον 0 .
τῶν δὲ βουλομένων πολιτικήν τινα λέγειν αἰτίαν οἱ μὲν Ὄσιριν ἐν τῇ μεγάλῃ στρατιᾷ φασιν εἰς μέρη πολλὰ διανείμαντα τὴν δύναμιν λόχους καὶ τάξεις Ἑλληνικῶς καλοῦσιν , ἐπίσημα δοῦναι ζῳόμορφα πᾶσιν , ὧν ἕκαστον τῷ γένει τῶν συννεμηθέντων ἱερὸν γενέσθαι καὶ τίμιον 0 ·
οἱ δὲ τοὺς ὕστερον βασιλεῖς ἐκπλήξεως ἕνεκα τῶν πολεμίων ἐπιφαίνεσθαι θηρίων χρυσᾶς προτομὰς καὶ ἀργυρᾶς περιτιθεμένους ·
ἄλλοι δὲ τῶν δεινῶν τινα καὶ πανούργων βασιλέων ἱστοροῦσι τοὺς Αἰγυπτίους καταμαθόντα τῇ μὲν φύσει κούφους καὶ πρὸς μεταβολὴν καὶ νεωτερισμὸν ὀξυρρόπους ὄντας , ἄμαχον δὲ καὶ δυσκάθεκτον ὑπὸ πλήθους δύναμιν ἐν τῷ συμφρονεῖν καὶ κοινοπραγεῖν ἔχοντας , ἀίδιον αὐτοῖς ἐγκατασπεῖραι δείξαντα δεισιδαιμονίαν , διαφορᾶς ἀπαύστου πρόφασιν .
τῶν γὰρ θηρίων , ἃ προσέταξεν ἄλλοις ἄλλα τιμᾶν καὶ σέβεσθαι , δυσμενῶς καὶ πολεμικῶς ἀλλήλοις προσφερομένων , καὶ τροφὴν ἑτέραν ἑτέρου προσίεσθαι πεφυκότος , ἀμύνοντες ἀεὶ τοῖς οἰκείοις ἕκαστοι καὶ χαλεπῶς ἀδικουμένων φέροντες ἐλάνθανον ταῖς τῶν θηρίων ἔχθραις συνεφελκόμενοι καὶ συνεκπολεμούμενοι πρὸς ἀλλήλους .
μόνοι γὰρ ἔτι νῦν Αἰγυπτίων Λυκοπολῖται πρόβατον ἐσθίουσιν , ἐπεὶ καὶ λύκος , ὃν θεὸν νομίζουσιν οἱ δ Ὀξυρυγχῖται καθ ἡμᾶς , τῶν Κυνοπολιτῶν τὸν ὀξύρυγχον ἰχθὺν ἐσθιόντων , κύνα συλλαβόντες καὶ θύσαντες ὡς ἱερεῖον κατέφαγον 0 ·
ἐκ δὲ τούτου καταστάντες εἰς πόλεμον ἀλλήλους τε διέθηκαν κακῶς καὶ ὕστερον ὑπὸ Ῥωμαίων κολαζόμενοι διετέθησαν .
πολλῶν δὲ λεγόντων εἰς ταῦτα τὰ ζῷα τὴν τοῦ Τυφῶνος αὐτοῦ διάρασθαι ψυχήν , αἰνίττεσθαι δόξειεν ἂν ὁ μῦθος , ὅτι πᾶσα φύσις ἄλογος καὶ θηριώδης τῆς τοῦ κακοῦ δαίμονος γέγονε μοίρας , κ ἀκεῖνον ἐκμειλισσόμενοι καὶ παρηγοροῦντες περιέπουσι ταῦτα καὶ θεραπεύουσιν ·
ἂν δὲ πολὺς ἐμπίπτῃ καὶ χαλεπὸς αὐχμοὺς ἐπάγων ὑπερβάλλοντας ἢ νόσους ὀλεθρίους ἢ συμφορὰς ἄλλας παραλόγους καὶ ἀλλοκότους , ἔνια τῶν τιμωμένων οἱ ἱερεῖς ἀπάγοντες ὑπὸ σκότῳ μετὰ σιωπῆς καὶ ἡσυχίας ἀπειλοῦσι καὶ δεδίττονται τὸ πρῶτον ἂν δ ἐπιμένῃ , καθιερεύουσι καὶ σφάττουσιν , ὡς δή τινα κολασμὸν ὄντα τοῦ δαίμονος τοῦτον ἢ καθαρμὸν ἄλλως μέγαν ἐπὶ μεγίστοις ·
καὶ γὰρ ἐν Εἰλειθυίας πόλει ζῶντας ἀνθρώπους κατεπίμπρασαν ὡς Μανεθὼς ἱστόρηκε , Τυφωνείους καλοῦντες , καὶ τὴν τέφραν αὐτῶν λικμῶντες ἠφάνιζον καὶ διέσπειρον .
ἀλλὰ τοῦτο μὲν ἐδρᾶτο φανερῶς καὶ καθ ἕνα καιρὸν ἐν ταῖς κυνάσιν ἡμέραις ·
αἱ δὲ τῶν τιμωμένων ζῴων καθιερεύσεις ἀπόρρητοι καὶ χρόνοις ἀτάκτοις πρὸς τὰ συμπίπτοντα γιγνόμεναι τοὺς πολλοὺς λανθάνουσι , πλὴν ὅταν ταφὰς ἔχωσι , καὶ τῶν ἄλλων ἀναδεικνύντες ἔνια πάντων παρόντων συνεμβάλλωσιν , οἰόμενοι τοῦ Τυφῶνος ἀντιλυπεῖν καὶ κολούειν τὸ ἡδόμενον .
ὁ γὰρ Ἆπις δοκεῖ μετ ὀλίγων ἄλλων ἱερὸς εἶναι τοῦ Ὀσίριδος ·
ἐκείνῳ δὲ τὰ πλεῖστα προσνέμουσι .
κ ἂν ἀληθὴς ὁ λόγος οὗτος ᾖ , συμβαίνειν ἡγοῦμαι τὸ ζητούμενον ἐπὶ τῶν ὁμολογουμένων καὶ κοινὰς ἐχόντων τὰς τιμάς , οἷόν ἐστιν ἶβις καὶ ἱέραξ καὶ κυνοκέφαλος , αὐτὸς ὁ Ἆπις οὕτω δὴ γὰρ τὸν ἐν Μένδητι τράγον καλοῦσι .
λείπεται δὲ δὴ τὸ χρειῶδες καὶ τὸ συμβολικόν , ὧν ἔνια θατέρου , πολλὰ δ ἀμφοῖν μετέσχηκε 0 .
βοῦν μὲν οὖν καὶ πρόβατον καὶ ἰχνεύμονα δῆλον ὅτι χρείας ἕνεκα καὶ ὠφελείας ἐτίμησαν  ὡς Λήμνιοι κορύδους , τὰ τῶν ἀττελάβων εὑρίσκοντας ᾠὰ καὶ κόπτοντας 0 1 ·
θεσσαλοὶ δὲ πελαργούς , ὅτι πολλοὺς ὄφεις τῆς γῆς ἀναδιδούσης ἐπιφανέντες ἐξώλεσαν ἅπαντας 0 ·
διὸ καὶ νόμον ἔθεντο φεύγειν ὅστις ἂν ἀποκτείνῃ πελαργόν  , ἀσπίδα δὲ καὶ γαλῆν καὶ κάνθαρον , εἰκόνας τινὰς ἐν αὐτοῖς ἀμαυρὰς ὥσπερ ἐν σταγόσιν ἡλίου τῆς τῶν θεῶν δυνάμεως κατιδόντες 0 ·
τὴν μὲν γὰρ γαλῆν ἔτι πολλοὶ νομίζουσι καὶ λέγουσι κατὰ τὸ οὖς ὀχευομένην , τῷ δὲ στόματι τίκτουσαν , εἴκασμα τῆς τοῦ λόγου γενέσεως εἶναι ·